**Národné poľnohospodárske a potravinárske centrum** so sídlom Hlohovecká 2, 941 51 Lužianky IČO: 42 337 402 (ďalej len „NPPC“) v súlade s ustanovením zákona č. 278/1993 Z. z. o správe majetku štátu v znení neskorších predpisov a internej Smernici č. 6/2015 o nakladaní s prebytočným nehnuteľným a hnuteľným majetkom štátu vyhlasuje ponukové konanie na predaj prebytočného hnuteľného majetku štátu ktorým sú:

**1) Seat Cordoba**, rok výroby 2008. Platná technická a emisná kontrola, nepojazdné, poškodený motor.

Primeraná cenapredávaného hnuteľného majetku bola stanovená na sumu **550 € vrátane DPH.**

**2) Pásový závlažovač E31 BAUER RAINSTAR ,** rok výroby 2003. Nefunkčný, nekompletný.

Primeraná cenapredávaného hnuteľného majetku bola stanovená na sumu **1 350 € vrátane DPH.**

Spôsob vyžiadania podrobných informácií o ponukovom konaní:

Záujemcovia o odkúpenie prebytočného hnuteľného majetku štátu v správe NPPC si môžu bližšie informácie týkajúce sa predaja vyžiadať u kontaktnej osoby, p. Szórád, tel. číslo 0911 807 738

email : robert.szorad@nppc.sk

**Obhliadka** ponúkaného prebytočného hnuteľného majetku sa uskutoční na základe dohody najneskôr do 06.092019.

Spôsob predloženia cenovej ponuky:

Cenovú ponuku je potrebné doručiť poštou na adresu Národné poľnohospodárske a potravinárske centrum - Kancelária GR, Hlohovecká 2, 951 41 Lužianky alebo odovzdať osobne v termíne do **09.09.2019**, na adresu NPPC v zalepenej obálke označenej heslom „Neotvárať – konkrétny typ majetku na ktorý záujemca predkladá ponuku ( Neotvárať – Seat Cordoba alebo Pásový zavlažovač E31 BAUER). Pri osobnom odovzdaní ponuky je možné ponuku odovzdať počas stránkových hodín na sekretariáte NPPC OE, číslo dverí 8 – prízemie.

Cenová ponuka musí obsahovať nasledovné náležitosti:

* u fyzických osôb: meno a priezvisko, trvalé bydlisko, ponúknutú cenu, podpis záujemcu, telefónny kontakt a e-mailovú adresu,
* u právnických osôb: obchodné meno, sídlo, IČO, podpis osoby oprávnenej konať v mene spoločnosti, ponúknutú cenu, telefónny kontakt a e-mailovú adresu.

U všetkých záujemcov požadujeme predložiť čestné prehlásenie, že nie sú majetkovo ani personálne prepojení s iným uchádzačom o kúpu prebytočného hnuteľného majetku a s osobami blízkymi.

Hnuteľný majetok je možné kupovať po jednotlivých kusoch. V prípade záujmu o viac ako jednu z ponúkaných hnuteľných vecí je potrebné doručiť cenovú ponuku na každú hnuteľnú vec samostatne.

Cenová ponuka musí byť vyjadrená jednou pevnou sumou najmenej vo výške primeranej ceny stanovenej správcom. Cenová ponuka, ktorá nebude obsahovať cenu vyjadrenú jednou pevnou sumou v €, nebude akceptovaná. Ostatné náležitosti cenovej ponuky je možné doplniť podľa požiadavky NPPC v stanovenom termíne. Správca majetku štátu si vyhradzuje právo ponuku kedykoľvek zrušiť bez udania dôvodu.